
18 DR.30.6.2008 

 
Tuan Salahuddin Ayub [Kubang Kerian]:  Terima kasih Tuan Yang di-Pertua.  

Soalan tambahan saya pendek sahaja. Adakah FELDA bercadang untuk menerokai satu 
bidang baru iaitu membuka kawasan-kawasan untuk tanaman padi yang kita rasakan 
penting untuk diurus tadbir oleh FELDA memandangkan krisis makanan di peringkat global 
dan juga untuk mengatasi menjadikan Malaysia sebagai sebuah negara pengeksport padi 
pada masa yang akan datang.  Terima kasih. 

Tuan Yang di-Pertua:  Sila menteri. 

Dato’ Haji Hasan bin Malek: Tuan Yang di-Pertua, terima kasih kepada sahabat 
saya Yang Berhormat Kubang Kerian. Sebenarnya, kita telah diberi tanggungjawab secara 
khusus untuk pembangunan tanah di peringkat asalnya dahulu dan ini dalam konteks 
FELDA kita telah berjaya. Oleh sebab kejayaan ini, kita cuba pula untuk 
memperkembangkan aktiviti kita di FELDA.  

Inilah seperti mana yang dicadangkan tadi, kita sedang memulakan projek-projek 
baru dalam bentuk untuk keluar negara mencari tanah-tanah baru dan ini kepakaran kita, 
iaitu pembangunan tanah. 

Berkenaan dengan cadangan dari Yang Berhormat Kubang Kerian, ini satu 
cadangan yang baik dan ini mungkin pernah timbul dalam mesyuarat-mesyuarat, 
perbincangan tetapi keadaan ini kita memikirkan kita tidak mahu duplicate dengan agensi-
agensi yang lain.  Jadi, penekanan kita hari ini, ialah pembangunan dalam bentuk 
pembangunan tanah untuk tanaman kelapa sawit, getah dan sebagainya. 

Namun, kalau misalnya ada desakan ataupun ada tuntutan baru hendakkan kita 
menerokai kepada hal padi ini, insya-Allah.  Namun, bidang-bidang lain sudah ada, yang 
kejayaan yang ada hari ini bukan sahaja kita cuba kembangkan di dalam negeri tetapi juga 
di luar negara, begitulah.  

Saya ucapkan terima kasih pada pandangan Yang Berhormat Kubang Kerian dan 
insya-Allah, kalau ini hasrat dari Kubang Kerian, kita akan cuba bincang dan cuba 
laksanakan kerana ini adalah keadaan semasa pada hari ini.  Terima kasih pandangan tadi 
Yang Berhormat. 

 

8. Tuan Saifuddin Nasution bin Ismail [Machang]: minta Menteri Kewangan 
menyatakan, sejauh mana prestasi Syarikat Berkaitan Kerajaan (GLC’s) setakat ini setelah 
program transformasinya dijalankan semenjak 2004. 

Timbalan Menteri Kewangan I [Dato’ Haji Ahmad Husni bin Mohamad 
Hanadzlah]: Tuan Yang di-Pertua, untuk makluman Yang Berhormat, sejak pelancarannya 
pada tahun 2004, program transformasi Syarikat Berkaitan Kerajaan (GLC’s) telah 
mencatatkan beberapa kejayaan ketara di antaranya termasuk, pendapatan agregat 
daripada 18 buah Syarikat GLC yang terlibat di bawah program transformasi GLC 
meningkat 91% pada RM19.1 bilion pada tahun 2007 daripada RM10 bilion pada tahun 
2004. 

Hasil daripada peningkatan pendapatan agregat, agregat dividen bersih yang telah 
dibayar juga telah meningkat daripada RM4.9 bilion pada tahun 2004 kepada RM9.5 bilion 
pada tahun 2007.  Pulangan atas ekuiti dengan izin, return on equity telah meningkat 
sebanyak 5.4% dalam tempoh empat tahun dari 11.5% pada tahun 2004 ke 16.9% pada 
tahun 2007. Permodalan pasaran dengan izin, market capitalization telah meningkat 
sebanyak 58% atau RM85 bilion dalam tempoh empat tahun dari tahun 2004 sehingga 30 
Mei 2008, mengatasi indeks Komposit Kuala Lumpur sebanyak 0.7%. 

Syarikat-syarikat tersebut telah mencapai 76% daripada indeks prestasi utama 
yang disasarkan pada tahun kewangan 2007. GLC telah memberi manfaat sebenar kepada 
pemegang kepentingan dan kesemua rakyat Malaysia melalui penambahbaikan tahap 
kualiti, prospek pekerjaan lebih baik, pengenalan proses perolehan berasaskan merit, 
pembangunan kemampuan vendor, pembangunan masyarakat, perniagaan bumiputera dan 
juga penggalakan untuk menunaikan tanggungjawab sosial korporat oleh syarikat GLC. 



Tuan Salahuddin Ayub [Kubang Kerian]: Terima kasih Tuan Yang di-Pertua. Soalan tambahan saya pendek sahaja. Adakah FELDA bercadang untuk menerokai satu bidang baru iaitu membuka kawasan-kawasan untuk tanaman padi yang kita rasakan penting untuk diurus tadbir oleh FELDA memandangkan krisis makanan di peringkat global dan juga untuk mengatasi menjadikan Malaysia sebagai sebuah negara pengeksport padi pada masa yang akan datang. Terima kasih. Tuan Yang di-Pertua: Sila menteri. Dato' Haji Hasan bin Malek: Tuan Yang di-Pertua, terima kasih kepada sahabat saya Yang Berhormat Kubang Kerian. Sebenarnya, kita telah diberi tanggungjawab secara khusus untuk pembangunan tanah di peringkat asalnya dahulu dan ini dalam konteks FELDA kita telah berjaya. Oleh sebab kejayaan ini, kita cuba pula untuk memperkembangkan aktiviti kita di FELDA. Inilah seperti mana yang dicadangkan tadi, kita sedang memulakan projek-projek baru dalam bentuk untuk keluar negara mencari tanah-tanah baru dan ini kepakaran kita, iaitu pembangunan tanah. Berkenaan dengan cadangan dari Yang Berhormat Kubang Kerian, ini satu cadangan yang baik dan ini mungkin pernah timbul dalam mesyuarat-mesyuarat, perbincangan tetapi keadaan ini kita memikirkan kita tidak mahu duplicate dengan agensi- agensi yang lain. Jadi, penekanan kita hari ini, ialah pembangunan dalam bentuk pembangunan tanah untuk tanaman kelapa sawit, getah dan sebagainya. Namun, kalau misalnya ada desakan ataupun ada tuntutan baru hendakkan kita menerokai kepada hal padi ini, insya-Allah. Namun, bidang-bidang lain sudah ada, yang kejayaan yang ada hari ini bukan sahaja kita cuba kembangkan di dalam negeri tetapi juga di luar negara, begitulah. Saya ucapkan terima kasih pada pandangan Yang Berhormat Kubang Kerian dan insya-Allah, kalau ini hasrat dari Kubang Kerian, kita akan cuba bincang dan cuba laksanakan kerana ini adalah keadaan semasa pada hari ini. Terima kasih pandangan tadi Yang Berhormat. 8. Tuan Saifuddin Nasution bin Ismail [Machang]: minta Menteri Kewangan menyatakan, sejauh mana prestasi Syarikat Berkaitan Kerajaan (GLC's) setakat ini setelah program transformasinya dijalankan semenjak 2004. Timbalan Menteri Kewangan I [Dato' Haji Ahmad Husni bin Mohamad Hanadzlah]: Tuan Yang di-Pertua, untuk makluman Yang Berhormat, sejak pelancarannya pada tahun 2004, program transformasi Syarikat Berkaitan Kerajaan (GLC's) telah mencatatkan beberapa kejayaan ketara di antaranya termasuk, pendapatan agregat daripada 18 buah Syarikat GLC yang terlibat di bawah program transformasi GLC meningkat 91% pada RM19.1 bilion pada tahun 2007 daripada RM10 bilion pada tahun 2004. Hasil daripada peningkatan pendapatan agregat, agregat dividen bersih yang telah dibayar juga telah meningkat daripada RM4.9 bilion pada tahun 2004 kepada RM9.5 bilion pada tahun 2007. Pulangan atas ekuiti dengan izin, return on equity telah meningkat sebanyak 5.4% dalam tempoh empat tahun dari 11.5% pada tahun 2004 ke 16.9% pada tahun 2007. Permodalan pasaran dengan izin, market capitalization telah meningkat sebanyak 58% atau RM85 bilion dalam tempoh empat tahun dari tahun 2004 sehingga 30 Mei 2008, mengatasi indeks Komposit Kuala Lumpur sebanyak 0.7%. Syarikat-syarikat tersebut telah mencapai 76% daripada indeks prestasi utama yang disasarkan pada tahun kewangan 2007. GLC telah memberi manfaat sebenar kepada pemegang kepentingan dan kesemua rakyat Malaysia melalui penambahbaikan tahap kualiti, prospek pekerjaan lebih baik, pengenalan proses perolehan berasaskan merit, pembangunan kemampuan vendor, pembangunan masyarakat, perniagaan bumiputera dan juga penggalakan untuk menunaikan tanggungjawab sosial korporat oleh syarikat GLC.